НАУРЫЗ – ҰЛТТАРДЫ БІРЛІККЕ ҰЙЫСТЫРАТЫН ТӨЛ МЕРЕКЕ
"НАУРЫЗ – ҰЛТТАРДЫ БІРЛІККЕ ҰЙЫСТЫРАТЫН ТӨЛ МЕРЕКЕ" | "https://abai.kz/post/43826"
TITLE: НАУРЫЗ – ҰЛТТАРДЫ БІРЛІККЕ ҰЙЫСТЫРАТЫН ТӨЛ МЕРЕКЕ
URL: https://abai.kz/post/43826
META: "НАУРЫЗ – ҰЛТТАРДЫ БІРЛІККЕ ҰЙЫСТЫРАТЫН ТӨЛ МЕРЕКЕ" | "https://abai.kz/post/43826"
DATE: 20.03.2016
AUTHOR(s): Абай-Ақпарат
TOTAL WORDS: 126
TEXT: Құрметті бауырлар, отандастар! Баршаларыңызды күн мен түннің теңескен, шығыс халықтарының мерекесі болған, ежелгі заманнан қалыптасқан жылбасы – Наурыз мейрамымен құттықтаймын! Бұл күні халқымыз дастархан жайып, қонақ күтіп, қарияларымыз бата береді. «Ұлыс оң болсын, ақ мол болсын!», – деген тілек-дұғалар айтылатын Наурыз – бірліктің, ынтымақтың, береке мен татулықтың мерекесі. Бұл күні араздасқандар – адамгершілік, ренжіскендер – рақымдылық жолын ұстанады. Осынау ізгілік мерекесінде адамдар кешірімділікке, татулыққа ұйысады. Ұлыстың ұлы күні біздің еліміз үшін әрқашан киелі саналған. Халқымыз Наурыз мейрамын ата-бабамыздан жалғасын тауып келе жатқан ұлттық мереке, салт-дәстүріміздің жалғасы деп тойлайды. Отбасыларыңызға амандық, дендеріңізге саулық, жұмыстарыңызға береке тілеймін. Алла Тағала ризық-несібемізді молайтып, бірлік-берекемізді арттырғай. Наурыз мерекесі құтты болсын! Жаратушы Иеміз Тәуелсіздігімізді баянды етіп, халқымыздың тілегін қабыл еткей! Әмин! Ержан қажы МАЛҒАЖЫҰЛЫ, Қазақстан мұсылмандары діни басқармасының төрағасы, Бас мүфти Abai.kz
